陞堂頌古五十二首  其一二
作者：釋懷深
朝代：宋

paragraphs: 臘月二十五，拄杖二十五。
燈籠二十五，拂子二十五。
普請栽菜上堂，焦別無見解，且學古人栽菜。
若還摠不生根，也是諸人有彩。
無端跂死禪和，只要硬守疆界。
忽然築著磕著，便見草賊大敗。
大凡履踐此事，須要自由自在。
從教土面灰頭，不怕風吹日曬。
老來意在钁頭漫，家風自有通人愛。